Slovenska kronika, 18.3.2022


Naslov: V Dobovi so zgradili povsem nov vrtec Najdihojca
Napoved za voditelja:

V Brežiški občini so letos dokončali gradnjo kar dveh novih vrtcev, v Artičah in Dobovi. Oba sta pridobila uporabno dovoljenje, tako da so se malčki že preselili v nove sodobne prostore. Gradnja teh dveh vrtcev je stala 3,9 milijona evrov. Pa tudi sicer zadnja leta brežiška občina veliko vlaga v obnovo stavb za osnovnošolce in predšolske otroke. Tudi zato, ker je po skoraj desetletju te naložbe začela ponovno sofinancirati tudi država. Zato v brežiški in ostalih slovenskih občinah upajo, da bodo ta sredstva na voljo tudi v bodoče, da bodo občin lahko obnovile vse dotrajane šole in vrtce.
V DOBOVI SO SVEČANO ODPRLI NOV VRTEC NAJDIHOJCA
VANJ SE JE PO LETU IN POL PO RUŠITVI STAREGA PRESELILO SKORAJ 100 OTROK

NALOŽBE V OBNOVO ŠOL IN VRTCEV ZDAJ OMOGOČA TUDI DRŽAVA

Iz Dobove Novinar GORAN ROVAN

Snemalec in montažer MILOŠ ŠANTEK

Nekdanji vrtec v Dobovi so morali zaradi dotrajanosti porušiti, malčke pa so za dobro leto in pol preseliti v začasne prostore v tamkajšnji osnovni šoli. Zdaj pa so ti že v novem sodobnem in precej večjem objektu.
TAMARA OGOREVC
RAVNATELJICA OŠ JOŽETA TOPORIŠIČA DOBOVA

»Pred tem smo se stiskali, nismo meli prostora, slabe pogoje smo imeli. Ka smo pridobili? Pet lepih igralnic z izhodom na teraso. Potem imamo velik zunanji urejen prostor, kjer so igrala, kjer se otroci lahko igrajo, gibajo. Mamo tudi novo zbornico, razdelilno kuhinjo in pa en poseben prostor za svetovalno delo.«
Gradnja vrtca je stala dobra dva milijona evrov, več kot polovico denarja zanjo sta prispevala ministrstvo za šolstvo in eko sklad, preostalo pa brežiška občina. Ta je samo v zadnjih dveh letih za naložbe v obnovo šol in vrtcev namenila skoraj 10 milijonov evrov.
IVAN MOLAN

ŽUPAN OBČINE BREŽICE

»Naj povem, da smo pred dvemi leti energetsko sanirali 15 objektov, praktično vse šole, zamenjal smo energente. Potem smo lani začel gradit tudi dva vrtca, katera smo v tem trenutku dogotovili. Seveda imamo pa še kar veliko načrtov za naprej. In jest bi si samo želel, da bi tudi v prihodnosti vlade dodale dodatna sredstva za sofinanciranje izgradnje šol in pa vrtcev.«
V brežiški obči ni namreč na obnovo in dogradnjo čaka še kar nekaj šol in vrtcev.
